реши дали е необходимо изготвянето на извадка и — ако случаят е такъв — да направи подбор на такава извадка, Комисията поиска от несвързаните вносители да представят информацията, посочена в известието за започване на преглед.
 (18)
 Един несвързан вносител представи поисканата информация и се съгласи да бъде включен в извадката. С оглед на малкия брой отговори Комисията реши, че не е необходимо изготвянето на извадка.
 1.6.3. Изготвяне на извадка от производители износители в Китай
 (19)
 За да реши дали е необходимо изготвянето на извадка и — ако случаят е такъв — да направи подбор на такава извадка, Комисията поиска от всички производители износители в Китай да представят информацията, посочена в известието за започване на преглед. Освен това Комисията поиска от Мисията на Китайската народна република в Европейския съюз да посочи и/или да се свърже с други евентуални производители износители, които е възможно да проявят интерес към участие в разследването.
 (20)
 Четирима производители износители в засегнатата държава представиха поисканата информация и дадоха съгласието си да бъдат включени в извадката. С оглед на малкия брой отговори Комисията реши, че не е необходимо изготвянето на извадка.
 (21)
 Като цяло съдействието на китайските производители износители беше недостатъчно. Всъщност най-големият производител износител, на който се падат над 53 % от износа от Китай за Съюза (Laiwu Taihe), не оказа съдействие при настоящия преглед с оглед изтичане на срока на действие на мерките. Вместо това Комисията използва данните на четиримата оказали съдействие производители износители.
 1.7. Отговори на въпросника
 (22)
 При започване на процедурата Комисията включи въпросниците за производителите от Съюза, вносителите, ползвателите и производителите износители в Китай в досието, което е на разположение на заинтересованите страни за справка, и също така ги качи на уебсайта на ГД „Търговия“ (11). Освен това Комисията изпрати на правителството на Китайската народна република (ПК) въпросник относно съществуването на значителни нарушения в Китай по смисъла на член 2, параграф 6а, буква б) от основния регламент.
 (23)
 Комисията получи отговори на въпросника от заявителите, един вносител, четирима ползватели и четирима производители износители. ПК не отговори на въпросника за наличието на значителни нарушения в Китай.
 1.8. Проверка
 (24)
 Поради пандемията от COVID-19 и последващите мерки, предприети за справяне с нея, както е посочено в известие, публикувано в досието по случая („известието във връзка с COVID-19“ (12)), Комисията не можеше да извършва контролни посещения в съответствие с член 16 от основния регламент в помещенията на субектите, които представиха отговорите на въпросника.
 (25)
 Вместо това Комисията извърши кръстосани проверки от разстояние на цялата информация, която счете за необходима за своите заключения. Извършените от Комисията кръстосани проверки от разстояние бяха на следните дружества/страни:
 производители от Съюза:
 —
 S.A. Citrique Belge N.V., Tienen, Белгия,
 —
 Jungbunzlauer Austria AG, Vienna, Австрия и Jungbunzlauer Ladenburg GmbH, Ladenburg, Германия;
 ползватели:
 —
 Reckitt Benckiser (ENA) BV, Schiphol, Нидерландия,
 —
 Henkel AG & Co. KGaA, Düsseldorf, Германия;
 производители износители в Китай:
 —
 COFCO Bio-Chemical Energy (Yushu) Co. Ltd., Changchun, Jilin Province, Китайската народна република,
 —
 Jiangsu Guoxin Union Energy Co., Ltd., Yixing, Jiangsu Province, Китайската народна република,
 —
 RZBC Group, Rizhao, Shandong